Diari Oficial de la Generalitat Valenciana


Sumari del DOGV 6212, del 23-02-2010 (2010/1910)

DECRET 37/2010, de 19 de febrer, del Consell, pel qual s'autoritza la implantació d'ensenyaments universitaris oficials de màster a la Universitat Cardenal Herrera-CEU, de València.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1910


Data del document
:   19-02-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Cardenal Herrera-Ceu
    * legislació
    * centre d'ensenyament
    * ensenyament superior
    * universitat

DECRET 37/2010, de 19 de febrer, del Consell, pel qual s'autoritza la implantació d'ensenyaments universitaris oficials de màster a la Universitat Cardenal Herrera-CEU, de València. [2010/1910]  
La Universitat Cardenal Herrera-CEU ha sol·licitat autorització per a impartir els ensenyaments universitaris oficials conduents als títols de Màster Universitari en Formació del Professorat d'Educació Secundària Obligatòria i Batxillerat, Teràpia Manual Osteopàtica i d'Especialització en Cures d'Infermeria.  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat, i en l'article 35 disposa que, per a impartir estes ensenyances oficials i expedir els corresponents títols amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua reunió de 21 de juliol de 2009.  
El Consell d'Universitats ha verificat el Pla d'Estudis en les seues reunions amb data 1 de juny de 2009 i 29 de juliol de 2009. L'Agència Valenciana d'Avaluació i Prospectiva ha emés el corresponent informe favorable.   
Per tot això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 19 de febrer de 2010,  
DECRETE  
Article 1. Autorització d'ensenyances  
S'autoritza a la Universitat Cardenal Herrera-CEU la implantació, en el curs 2009/2010, de les ensenyances oficials de:  
1. Màster Universitari en Formació del Professorat d'Educació Secundària Obligatòria i Batxillerat.   
2. Màster Universitari en Teràpia Manual Osteopàtica.  
3. Màster Universitari d'Especialització en Cures d'Infermeria.  
Article 2. Inscripció en el Registre i els seus efectes  
De la present autorització s'informarà el Ministeri d'Educació a l'efecte que este eleve el Govern la proposta per a establir el caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 3. Procediment d'avaluació  
Segons el que disposa l'article 24.2 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, el títol universitari autoritzat en este decret haurà de sotmetre's a un procediment d'avaluació cada sis anys, a comptar de la data de la seua inscripció en el Registre d'Universitats, Centres i Títols (RUCT), a fi de mantindre la seua acreditació.   
Article 4. Expedició del títol  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 19 de febrer de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN